CELEX: 62008CA0067
Language: fi
Date: 2009-02-12 00:00:00
Title: Asia C-67/08: Yhteisöjen tuomioistuimen tuomio (kolmas jaosto) 12.2.2009 (Bundesfinanzhofin (Saksa) esittämä ennakkoratkaisupyyntö) — Margarete Block v. Finanzamt Kaufbeuren (Pääomien vapaa liikkuvuus — EY 56 ja EY 58 artikla — Perintöverot — Kansallinen lainsäädäntö, jossa ei sallita perinnönsaajan toisessa jäsenvaltiossa maksaman perintöveron vähentämistä siinä jäsenvaltiossa, jossa omaisuuden omistaja asui kuolinhetkellään, maksettavasta perintöverosta, kun perintöomaisuus koostuu rahasaatavista — Kaksinkertainen verotus — Asiassa ei rajoiteta pääomien vapaata liikkuvuutta)

4.4.2009   
            
            
               FI
            
            
               Euroopan unionin virallinen lehti
            
            
               C 82/6
            
         Yhteisöjen tuomioistuimen tuomio (kolmas jaosto) 12.2.2009 (Bundesfinanzhofin (Saksa) esittämä ennakkoratkaisupyyntö) — Margarete Block v. Finanzamt Kaufbeuren
   (Asia C-67/08) (1)
   
   (Pääomien vapaa liikkuvuus - EY 56 ja EY 58 artikla - Perintöverot - Kansallinen lainsäädäntö, jossa ei sallita perinnönsaajan toisessa jäsenvaltiossa maksaman perintöveron vähentämistä siinä jäsenvaltiossa, jossa omaisuuden omistaja asui kuolinhetkellään, maksettavasta perintöverosta, kun perintöomaisuus koostuu rahasaatavista - Kaksinkertainen verotus - Asiassa ei rajoiteta pääomien vapaata liikkuvuutta)
   (2009/C 82/11)
   Oikeudenkäyntikieli: saksa
   Ennakkoratkaisua pyytänyt tuomioistuin
   Bundesfinanzhof
   Pääasian asianosaiset
   
      Kantaja: Margarete Block
   
      Vastaaja: Finanzamt Kaufbeuren
   Oikeudenkäynnin kohde
   Ennakkoratkaisupyyntö — Bundesfinanzhof (Saksa) — EY 56 artiklan 1 kohdan sekä EY 58 artiklan 1 kohdan a alakohdan ja 3 kohdan tulkinta — Kansallinen perintöverolainsäädäntö — Kaksinkertainen verotus, joka on seurausta siitä, että muussa jäsenvaltiossa kannettua veroa ei voida vähentää kansallisesta verosta, kun ensiksi mainitussa jäsenvaltiossa oleva jäämistö muodostuu pankkitileillä olevista varoista
   Tuomiolauselma
   EY 56 ja EY 58 artiklaa on tulkittava siten, että ne eivät ole esteenä pääasiassa kyseessä olevan kaltaiselle jäsenvaltion lainsäädännölle, jonka mukaan sen perintöveron laskemisen osalta, joka kyseisessä jäsenvaltiossa asuvan perinnönsaajan on maksettava rahasaatavista toisessa jäsenvaltiossa olevalta luottolaitokselta, ei säädetä siitä, että ensin mainitussa jäsenvaltiossa maksettavana olevasta perintöverosta vähennetään mainitussa toisessa jäsenvaltiossa maksettu perintövero, jos perinnönjättäjä asui kuolinhetkellään ensin mainitussa jäsenvaltiossa.
   
      (1)  EUVL C 107, 26.4.2008.